กรมควบคุมมลพิษ (คพ.) ตรวจพบค่าฝุ่นละออง PM 2.5 อยู่ในเกณฑ์ดีไม่มีผลกระทบต่อสุขภาพ โดยปริมาณฝุ่นละอองลดลง
สถานีตรวจวัดคุณภาพอากาศ กรมควบคุมมลพิษ (คพ.) ได้ตรวจวัดสถานการณ์ค่าฝุ่นละอองขนาดเล็ก PM2.5 พื้นที่กรุงเทพมหานครและปริมณฑลวันนี้ (9 ม.ค.62) ภาพรวมคุณภาพอากาศอยู่ในระดับ คุณภาพดีมากถึงคุณภาพปานกลาง โดยสารมลพิษทางอากาศที่ตรวจพบเกินมาตรฐาน คือ ฝุ่นละอองขนาดไม่เกิน 2.5 ไมครอน (PM2.5) อยู่ในเกณฑ์มาตรฐานและปริมาณฝุ่นละอองลดลง เนื่องจากแม้อากาศลอยตัวไม่สูงมากนัก แต่มีลมแรงจัดทำให้ช่วยพัดพาฝุ่นละอองได้บางส่วน ทั้งนี้ คพ. และหน่วยงานที่เกี่ยวข้อง ทั้ง กทม. , บก.จร. , ขนส่ง , กองทัพ , กรมอุตุนิยมวิทยา  และผู้ว่าราชการจังหวัดปริมณฑล 5 จังหวัดได้ประสานการปฏิบัติงานให้เฝ้าระวังและป้องกันแก้ปัญหา PM2.5 ต่อเนื่อง ทั้งนี้ ในพื้นที่ริมถนนคุณภาพอากาศอยู่ในระดับดีมากถึงปานกลาง ถือว่าอยู่ในเกณฑ์มาตรฐานทุกพื้นที่ , พื้นที่ทั่วไป คุณภาพอากาศอยู่ในระดับดีถึงดีมาก ถือว่าอยู่ในเกณฑ์มาตรฐานทุกพื้นที่ เช่นเดียวกัน คาดการณ์ว่า คุณภาพอากาศในวันพรุ่งนี้ (10 ม.ค.62) จะอยู่ในระดับดีถึงดีมาก        สำหรับประชาชนสามารถติดตามสถานการณ์คุณภาพอากาศแบบ Realtime ได้ทางแอพพลิเคชั่นและเว็ปไซต์ air4thai